Partidele politice europene ascund numele donatorilor pentru 70% din finanțările primite
Partidele politice din Uniunea Europeană au primit în perioada 2019-2022 donații financiare de 941 milioane euro, dar pentru 664 milioane euro din suma respectivă datele privind sponsorii sunt netransparente, arată rezultatele finale ale investigației internaționale, publicată ieri de site-ul Follow the Money. Lipsa de transparență este cea mai mare în țările puternice din vestul Europei, cum ar fi Germania și Franța, țările membre UE din  Europa Centrală și de Est fiind mult mai transparente cu privire la identitatea sponsorilor partidelor politice, mai arată sursa citată.